Možná interakcia medzi aspirínom a nogripom
Je nejaká interakcia pri aspirine a nogripu? Beriem bisoprolor aj athorvastatin večer, môžem aj aspirín? Ďakujem
Dobrý deň,
ďakujeme za Vašu otázku.
Medzi liekmi Bisoprolol a Aspirin bola pozorovaná klinicky stredne závažná interakcia, ktorá môže viesť ku zníženiu antihypertenzívneho účinku. Príležitostné užívanie lieku Aspirin vylúčené nie je, je však potrebné počas liečby priebežne monitorovať hodnoty krvného tlaku.
Vzhľadom na to, že liek Nogrip obsahuje v zložení paracetamol, ktorý pôsobí proti zvýšenej horúčke a bolesti, súčasné užívanie lieku Aspirin nie je vhodné. Pokiaľ účinok paracetamolu prítomného v lieku Nogrip nie je dostačujúce, liek Aspirin je možné podať s odstupom minimálne 4 hodiny od Nogripu. Súčasným dlhodobým podávaním Nogripu a Aspirinu (vo vysokých dávkach) je prítomné riziko analgetickej nefropatie a ďalších renálnych nežiaducich účinkov.
Prajem pekný zvyšok dňa.
S pozdravom
PharmDr. Veronika Kiabová